Diari Oficial de la Generalitat Valenciana


Sumari del DOGV 8902, del 10-09-2020 (2020/7156)

RESOLUCIÓ de 7 de setembre de 2020, de la Direcció General de Formació Professional i Ensenyaments de Règim Especial, per la qual es concreten certs aspectes per a cursar els ensenyaments esportius de règim especial en els centres educatius de la Comunitat Valenciana durant el curs acadèmic 2020/2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8902

Data del DOGV
:   10-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7156


Data del document
:   07-09-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * estat d'emergència
    * legislació
    * educació
    * malaltia infecciosa
    * epidèmia
    * cura d'infermeria
    * examen
    * salut pública
    * política sanitària
    * esport
    * cura de la salut

RESOLUCIÓ de 7 de setembre de 2020, de la Direcció General de Formació Professional i Ensenyaments de Règim Especial, per la qual es concreten certs aspectes per a cursar els ensenyaments esportius de règim especial en els centres educatius de la Comunitat Valenciana durant el curs acadèmic 2020/2021. [2020/7156]  
Fonaments de dret  
La Llei orgànica 2/2006, de 3 de maig, d'educació, integra els ensenyaments esportius dins de l'oferta del sistema educatiu actual, donant-los la consideració d'ensenyaments de règim especial i regulant els seus aspectes fonamentals a través del capítol VIII del títol I.  
El Reial decret 1363/2007, de 24 d'octubre, pel qual s'estableix l'ordenació general dels ensenyaments esportius de règim especial, reconeix i impulsa els ensenyaments esportius en aparéixer configurats, per primera vegada, amb el mateix tractament que els altres ensenyaments del sistema educatiu, i el Decret 132/2012, de 31 d'agost, del Consell, regula els ensenyaments esportius de règim especial en la Comunitat Valenciana.  
Vista la Resolució de 6 de maig de 2020, de la Direcció General de Formació Professional i Ensenyaments de Règim Especial, per la qual es convoquen les proves d'accés de caràcter específic i es determina el calendari, el procediment d'admissió, la matriculació, i la documentació necessària per a cursar els ensenyaments esportius de règim especial en els centres públics de la Comunitat Valenciana durant el curs acadèmic 2020-2021.  
Vista la Resolució de 28 de juliol de 2020, del secretari autonòmic d'Educació i Formació Professional, per la qual es dicten instruccions en matèria d'ordenació acadèmica i d'organització de l'activitat docent als centres que imparteixen ensenyaments esportius de règim especial a la Comunitat Valenciana, durant el curs 2020-2021.  
  
De conformitat amb el Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer.   
1. Proves d'accés específiques  
1.1. Sol·licitud d'inscripció a les proves d'accés específiques:  
En el certificat mèdic oficial, d'acord amb l'imprés editat pel Consell General del Col·legi Oficial de Metges, de fa poc (màxim 2 mesos) haurà de constar: que no es pateix cap malaltia que li impedisca presentar-se a aquesta prova, haurà d'estar vacunat/a contra el tètanus, i haurà de comptar amb les condicions psicofísiques necessàries per a la realització de les proves físiques establides per a l'accés a les titulacions de Tècnic Esportiu o Tècnic Esportiu Superior en la modalitat corresponent.  
  
2. Directrius i protocols sanitaris per a la seua realització  
S'atendrà el que es disposa en la Resolució de 17 de juliol de 2020, de la consellera de Sanitat Universal i Salut Pública, de modificació i adopció de mesures addicionals i complementàries de l'Acord de 19 de juny, del Consell, sobre mesures de prevenció enfront del Covid-19, apartat 19é. S'addiciona un apartat 3.21 en l'annex I de l'Acord de 19 de juny, del Consell, «Mesures preventives addicionals en matèria d'activitat esportiva:...». I el que s'estipula en la Resolució de 28 de juliol de 2020, del secretari autonòmic d'Educació i Formació Professional, per la qual es dicten instruccions en matèria d'ordenació acadèmica i d'organització de l'activitat docent en els centres que imparteixen ensenyaments esportius de règim especial en la Comunitat Valenciana, durant el curs 2020-2021, en el punt 10, proves d'accés específiques.   
  
  
3. Requisits esportius d'accés als ensenyaments de Tècnic Esportiu Superior en Futbol i Tècnic Esportiu Superior en Futbol Sala  
  
Segons el Reial decret 320/2000, de 3 de març, pel qual s'estableixen els títols de Tècnic Esportiu i Tècnic Esportiu superior en les especialitats de Futbol i Futbol Sala, serà necessari acreditar experiència com a entrenador titular en alguna de les condicions que s'estableixen en l'annex II, apartat 7, requisits esportius d'accés als ensenyaments.  
  
A causa de la pandèmia per coronavirus SARS-CoV (Covid-19), han sigut disposades mesures extraordinàries de gestió sanitària en salvaguarda de la salut pública.  
Amb caràcter excepcional i exclusivament per al present curs 2020-2021, aquell alumnat que tinga previst realitzar aquests ensenyaments i no puguen acreditar totalment aquests requisits esportius d'accés per causa de l'estat d'alarma derivada de la crisi sanitària de la Covid-19 i amb la finalitat que no es vegen perjudicats per aquesta circumstància, es podran matricular provisionalment en el centre, sota la condició d'acreditar aquests requisits, sempre abans de realitzar l'avaluació final ordinària.   
El centre educatiu es responsabilitzarà de la gestió i valoració d'aquesta matrícula condicionada, així com de comunicar a l'IES adscrit, si és el cas, les circumstàncies excepcionals de la matrícula condicional i de l'acreditació esportiva corresponent de l'alumnat una vegada que s'haja conclòs.  
  
4. La Inspecció d'Educació vetlarà pel compliment i aplicació de la normativa vigent en aquests ensenyaments autoritzats per al curs acadèmic 2020-2021, en coordinació amb la Direcció General de Formació Professional i Ensenyaments de Règim Especial, especialment en la revisió de la competència docent de cada professor/a, titulacions del professorat especialista, així com el compliment d'allò que s'estipula en aquesta resolució.  
  
Contra aquesta resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Educació i Formació Professional en el termini d'un mes a comptar de l'endemà de la publicació de la present resolució, de conformitat amb els articles 112, 121 i 122 de la Llei 39/2015 d'1 d'octubre, del procediment administratiu comú de les administracions públiques.  
  
  
València, 7 de setembre de 2020.- El director general de Formació Professional i Ensenyaments de Règim Especial: Manuel Gomicia Giménez.